《寄赠高澹人舍人》
清代·阎若璩

朝饮新丰酒未残，惊开捷径五云端。侍臣自信无媒易，圣主应教有梦难。

手校银钩呈玉几，家沾仙馔出金盘。人间止得赓歌迹，一德由来契若兰。

作者简介：（1636—1704）山西太原人，字百诗，号潜丘。阎修龄子。二十岁时，读《尚书》，至古文二十五篇，疑为伪书。探讨三十余年，尽得其症结所在，成《古文尚书疏證》一书。康熙间以廪膳生应博学鸿词科试，未中。后从徐乾学修《一统志》，久居洞庭山书局。长于地理，于山川形势、州郡沿革，了如指掌。诗亦雅丽。有《四书释地》、《潜丘札记》、《日知录补正》等。